એ પછી તેઓ પ્રણવદાના નજીકના ભૂતકાળ વિશે ટિપ્પણી કરતાં લખે છે – ‘રાષ્ટ્રપતિ તરીકે તેઓ એક ખોટી પસંદગીની વ્યક્તિ હતા અને પ્રથમ દૃષ્ટિએ તેમણે ખુરશીને આટલો ઊંડો પ્રેમ કરવો જોઈતો ન હતો. સોનિયાએ જ્યારે તેમને આ પદ પર પ્રમોશન આપ્યું તો તેમની ટીકા થઈ, પરંતુ એ એક વફાદાર વ્યક્તિને અપાયેલ સોગાદ હતી જેમણે એવું પણ કહ્યું કે જો સોનિયા કહે કે સૂરજ પશ્ચિમમાં ઊગે તો એ પશ્ચિમમાં ઊગે છે. તેઓ બીજા જ્ઞાની ઝૈલસિંહ છે. પ્રણવ મુખરજીનું શાસન જ લોકતંત્રનું અપમાન હતું. એ પદ પર તેમનું બેસવું એ બંધારણનું ઉલ્લંઘન હતું. …જો તેઓ સંવેદનશીલ હોત તો કટોકટીના ૧૭ મહિનાઓમાં કરાયેલી ભૂલો અનુભવી હોત. બીજું કાંઈ નહીં તો કટોકટી લાદવા અંગે ખેદ વ્યક્ત કર્યો હોત. એ સમયે એક લાખથી વધુ લોકોને કોઈ સુનાવણી વિના અટકાયતમાં રખાયા અને પ્રેસને ‘અનુશાસિત’ કરી દેવાયું. સરકાર અમલદારોએ સાચા-ખોટા અને નૈતિક-અનૈતિક વચ્ચેનો ભેદ સમજવાનું છોડી દીધું હતું… હું સૌથી ઉચ્ચ હોદ્દા પર તેમની નિયુક્તિને રાષ્ટ્રના મુખ પર તમાચા તરીકે નિહાળું છું.’